આજે મીડિયા અને ખાસકરીને ઓનલાઈન અને ઈલેક્ટ્રોનિક મીડિયા એટલું બળવાન છે કે અહીં નાનામાં નાની ચૂંટણીઓને પણ એટલુંજ કવરેજ મળે છે જેટલું લોકસભાની ચૂંટણીઓને મળે છે, જ્યારે આ તો ઉત્તર પ્રદેશ જેવા દેશના સૌથી મોટા રાજ્યની મહત્ત્વની ચૂંટણીઓ હતી પછી એને આ બધા માધ્યમો કવર ન કરે એવું બને? આ ચૂંટણીઓ હિમાચલની ચૂંટણી અને ગુજરાતની ચૂંટણીઓના પહેલા તબક્કાના મતદાન પહેલા થઇ પણ ગઈ અને એના પરિણામો પણ આવી ગયા. આપણને બધાને ખબર છે કે ભાજપે આ ચૂંટણીઓમાં ભવ્ય વિજય મેળવ્યો. તો જો હિમાચલ પ્રદેશની વિધાનસભાની ચૂંટણીઓના પરિણામોની અસર ગુજરાતી મતદાર પર પડતી હોય તો દેશના સૌથી મોટા રાજ્યમાં યોજાયેલી નાગરિક સંસ્થાઓની અત્યંત મહત્ત્વની ચૂંટણીઓના પરિણામોની અસરથી એ દૂર રહેશે?